Oficiālais Vēstnesis L 110 , 26/04/1997 Lpp. 0024 - 0027



Komisijas Regula (EK) Nr. 749/97 (1997. gada 25. aprīlis), ar kuru groza I, II un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 748/97 [2], un jo īpaši tās 6., 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietoti medikamenti, (izmeklējamie substrāti), un to atlieku pamatīpašības, kuras ir svarīgas atlieku uzraudzībai, (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā difloksacīns un vedaprofēns būtu jāiekļauj Regulas (EEK) Nr. 2377/90 I pielikumā; tā kā tiomersāls un timerfonāts būtu jāiekļauj Regulas (EEK) Nr. 2377/90 II pielikumā; tā kā, lai varētu pabeigt zinātniskos pētījumus, klavulānskābe būtu jāiekļauj Regulas (EEK) Nr. 2377/90 III pielikumā; tā kā, lai varētu pabeigt zinātniskos pētījumus, būtu jāpagarina deksametazona maksimāli pieļaujamo atlieku daudzumu pagaidu termiņš, kas iepriekš noteikts Regulas (EEK) Nr. 2377/90 III pielikumā; tā kā pirms šīs regulas stāšanās spēkā būtu jāatvēl 60 dienu laikposms, kurā dalībvalstis, ņemot vērā šīs regulas noteikumus, var izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I, II un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 25. aprīlī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 110, 26.4.1997., 21. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS Šādi groza Regulas (EEK) Nr. 2377/90 pielikumus: A. Šādi groza I pielikumu: 1. Pretinfekcijas līdzekļi 1.2. Antibiotikas 1.2.3. Hinoloni "Farmakoloģiski aktīvā viela | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.3.3.Difloksacīns | Difloksacīns | Vistas, tītari | 1900 μg/kg | Aknas | | 600 μg/kg | Nieres | | 300 μg/kg | Muskuļi | | 400 μg/kg | Āda/tauki" | | 4. Pretiekaisuma līdzekļi 4.1. Nesteroīdie pretiekaisuma līdzekļi 4.1.1. Arilpropionskābes atvasinājums "Farmakoloģiski aktīvā viela | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 4.1.1.1.Vedaprofēns | Vedaprofēns | Zirgi | 1000 μg/kg | Nieres | | 100 μg/kg | Aknas | | 50 μg/kg | Muskuļi | | 20 μg/kg | Tauki" | | B. Šādi groza II pielikumu: 2. Organiskie savienojumi "Farmakoloģiski aktīvā(-ās) viela(-as) | Dzīvnieku suga | Citi noteikumi | 2.82.Tiomersāls | Visas produktīvās sugas | Var lietot tikai kā konservantu daudzdevu vakcīnās koncentrācijā, kas nepārsniedz 0,02 % | 2.83.Timerfonāts | Visas produktīvās sugas | Var lietot tikai kā konservantu daudzdevu vakcīnās koncentrācijā, kas nepārsniedz 0,02 %" | C. Šādi groza III pielikumu: 1. Pretinfekcijas līdzekļi 1.2. Antibiotikas 1.2.10. ß-laktamāzes inhibitori "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.10.1.Klavulānskābe | Klavulānskābe | Govis, aitas, cūkas | 200 μg/kg | Muskuļi, aknas, nieres, tauki | Atlieku maksimāli pieļaujamo daudzumu pagaidu termiņš beidzas 1.7.1999. | Govis, aitas | 200 μg/kg | Piens" | 4. Kortikoīdi 4.1. Glikokortikoīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 4.1.1.Deksametazons | Deksametazons | Govis, cūkas, zirgi | 2,5 μg/kg | Aknas | Atlieku maksimāli pieļaujamo daudzumu pagaidu termiņš beidzas 1.7.1997. | 0,5 μg/kg | Muskuļi, nieres | Govis | 0,3 μg/kg | Piens" | --------------------------------------------------